stanford-oval/wikipedia huggingface dataset:
โมมบาซา

| โมมบาซา |
| --- | --- |
นครและเทศมณฑลนคร
ตามเข็มนาฬิกาจากบน: เกาะโมมบาซา, ร้านอาหารบนชั้นดาดฟ้าใกล้สำนักงาน KPLC, วงเวียนที่ Moi Avenue, ดวงอาทิตย์ตกที่ CBD
สมญา:  Mwambao  นครน้ำเงินและขาว  นครที่สอง  ประตูสู่แอฟริกาตะวันออก  เมืองหลวงเก่า 
โมมบาซาที่ตั้งในประเทศเคนยาแสดงแผนที่เคนยาโมมบาซาที่ตั้งในจะงอยแอฟริกาแสดงแผนที่จะงอยแอฟริกา
พิกัด: 4°03′S 39°40′E﻿ / ﻿4.050°S 39.667°E﻿ / -4.050; 39.667
ประเทศ:  เคนยา
เทศมณฑล: โมมบาซา
สถาปนา: ค.ศ. 900
การปกครอง
 • ประเภท: รัฐบาลเทศมณฑล
 • องค์กร: สภามณฑล
 • ผู้ว่าการ: Abdulswamad Shariff Nassir
พื้นที่
 • พื้นดิน: 219.9 ตร.กม. (84.9 ตร.ไมล์)
ความสูง: 50 เมตร (160 ฟุต)
ประชากร (2019)
 • ความหนาแน่น: 5,495 คน/ตร.กม. (14,230 คน/ตร.ไมล์)
 • เขตเมือง: 1,208,333 คน
เขตเวลา: UTC+3 (เวลาแอฟริกาตะวันออก)
รหัสพื้นที่: 020
จีดีพี (2018): 7.2 พันล้านดอลลาร์สหรัฐ (เขตนครโมมบาซา) 
เว็บไซต์: mombasa.go.ke
โมมบาซา (อังกฤษ: Mombasa) เป็นเมืองท่าทางทะเลบนชายฝั่งมหาสมุทรอินเดีย ของประเทศเคนยา เป็นเมืองที่เก่าแก่ที่สุดของประเทศ (ราวคริสต์ศักราช 900) และเป็นเมืองใหญ่เป็นอันดับ 2 ของเคนยา รองจากเมืองหลวงของประเทศกรุงไนโรบี โดยเมืองมีประชากรราว 1,208,333 คนจากสำมะโน ค.ศ. 2019
โมมบาซาเป็นศูนย์กลางวัฒนธรรมและเศรษฐกิจในภูมิภาค มีท่าเรือที่มีขนาดใหญ่พิเศษและสนามบินนานาชาติและเป็นศูนย์กลางการท่องเที่ยวที่สำคัญของภูมิภาค เมืองตั้งอยู่ชายฝั่งทิศตะวันออกของประเทศเคนยา
แหล่งข้อมูลอื่น

Mombasa County Government
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef  İslâm Ansiklopedisi
แม่เหล็กไฟฟ้าชีวภาพ

แม่เหล็กไฟฟ้าชีวภาพ (อังกฤษ: bioelectromagnetism) หรือ ไฟฟ้าชีวภาพ (อังกฤษ: bioelectricity) หมายถึงพลังงานไฟฟ้า พลังงานแม่เหล็ก หรือสนามแม่เหล็กไฟฟ้าที่เกิดขึ้นจากเซลล์ เนื้อเยื่อ หรือสิ่งมีชีวิตต่างๆ ตัวอย่างนี้รวมไปถึง ศักย์ไฟฟ้าเยื่อหุ้มเซลล์ (membrane potential) และกระแสไฟฟ้าที่ไหลอยู่ในเส้นประสาทและกล้ามเนื้อ ซึ่งก่อให้เกิดศักยะงาน (action potential)
คำนี้ไม่ควรสับสนกับ bioelectromagnetics ซึ่งเป็นการศึกษาผลกระทบของสิ่งมีชีวิตจากพลังงานแม่เหล็กไฟฟ้าภายนอก
คำอธิบาย

เซลล์ต่างๆ ใช้ไฟฟ้าชีวภาพเพื่อสะสมพลังงานในกระบวนการสร้างและสลาย เพื่อส่งสัญญาณการเปลี่ยนแปลงภายใน หรือเพื่อส่งสัญญาณระหว่างกัน แม่เหล็กไฟฟ้าชีวภาพคือกระแสไฟฟ้าที่ผลิตขึ้นโดยศักยะงาน พร้อมกับสนามแม่เหล็กที่สร้างขึ้นจากปรากฏการณ์ของทฤษฎีแม่เหล็กไฟฟ้า
แม่เหล็กไฟฟ้าชีวภาพเป็นเรื่องที่ศึกษากันเป็นหลักโดยใช้เทคนิคของสรีรวิทยาไฟฟ้า (electrophysiology) ในช่วงปลายคริสต์ศตวรรษที่ 18 แพทย์และนักฟิสิกส์ชาวอิตาลีชื่อ ลุยจี กัลวานี (Luigi Galvani) ได้บันทึกเป็นครั้งแรกว่ากบสามารถผลิตไฟฟ้ากระแสได้ ในขณะที่เขากำลังทดลองเรื่องไฟฟ้าสถิต กัลวานีจึงตั้งชื่อให้ไฟฟ้านี้ว่า ไฟฟ้าจากสัตว์ เพื่ออธิบายปรากฏการณ์ดังกล่าว แต่คนในยุคนั้นก็เรียกกันว่า แกลแวนิซึม (Galvanism) กัลวานีพิจารณาว่าการกระตุ้นของกล้ามเนื้อเป็นผลมาจากของเหลวหรือวัสดุนำไฟฟ้าที่อยู่ในเส้นประสาท
แม่เหล็กไฟฟ้าชีวภาพกล่าวถึงมุมมองของสิ่งมีชีวิตทั้งหมด รวมทั้งพืชและสัตว์ สัตว์บางชนิดมีอวัยวะรับความรู้สึกจากไฟฟ้า นกอพยพถิ่นฐานเชื่อว่ามีอวัยวะในการหาเส้นทางโดยอ้างอิงจากสนามแม่เหล็กโลก ฉลามมีปฏิกิริยากับสนามแม่เหล็กไฟฟ้าในบริเวณใกล้เคียงมากกว่ามนุษย์ ปลาไหลไฟฟ้าก็สามารถสร้างกระแสไฟฟ้าที่รุนแรงออกมาจากร่างกายของมัน
ในศาสตร์อื่นๆ ที่เกี่ยวข้องสิ่งมีชีวิตเช่น วิศวกรรมชีวเวชใช้แนวความคิดหลายอย่างของทฤษฎีวงจรไฟฟ้า อณูชีววิทยา เภสัชวิทยา และไฟฟ้าชีวภาพ แม่เหล็กไฟฟ้าชีวภาพนั้นยังเกี่ยวข้องกับจังหวะชีวภาพ (biorhythm) และกลไกเวลาทางชีวภาพ (chronobiology) ด้วย การฝึกประสาทการรับรู้ (biofeedback) ถูกใช้ในสรีรวิทยาและจิตวิทยาเพื่อชี้วัดรอบจังหวะของสมบัติเฉพาะทางกายภาพ ทางจิตใจ หรือทางอารมณ์ และเพื่อเป็นเทคนิคของการสอนการควบคุมการทำงานของไฟฟ้าชีวภาพ
แม่เหล็กไฟฟ้าชีวภาพเกี่ยวข้องกับเรื่องปฏิกิริยาของไอออน ซึ่งบางครั้งก็ยากที่จะเข้าใจเนื่องด้วยไฟฟ้าชีวภาพที่ต่างชนิดกัน อาทิ คลื่นสมอง ไฟฟ้ากล้ามเนื้อหัวใจ (myoelectricity) และปรากฏการณ์อื่นที่เกี่ยวข้อง เป็นต้น โดยเฉพาะคลื่นสมอง ในการศึกษาประสาทสรีรวิทยา (neurophysiology) มีการเปลี่ยนแปลงความต่างศักย์อย่างผันผวนระหว่างส่วนต่างๆ ของซีรีบรัลคอร์เทกซ์ (cerebral cortex) ซึ่งสามารถตรวจวัดได้จากการบันทึกคลื่นไฟฟ้าสมอง (electroencephalography)
แหล่งข้อมูลอื่น > ข้อมูลสนเทศ

ประวัติอย่างย่อของแม่เหล็กไฟฟ้าชีวภาพ เก็บถาวร 2007-03-17 ที่ เวย์แบ็กแมชชีน
Malmivuo, Jaakko, and Robert Plonsey,  "Bioelectromagnetism เก็บถาวร 2010-05-26 ที่ เวย์แบ็กแมชชีน,  Principles and Applications of Bioelectric and Biomagnetic Fields". Oxford University Press, New York - Oxford. 1995.
International Journal of Bioelectromagnetism
International Society for Bioelectromagnetism
แหล่งข้อมูลอื่น > คณะวิจัย

Bioelectromagnetism Research Group เก็บถาวร 2006-05-20 ที่ เวย์แบ็กแมชชีน
Living State Physics Group
Physikalisch-Technische Bundesanstalt เก็บถาวร 2008-03-02 ที่ เวย์แบ็กแมชชีน ห้องปฏิบัติการในเบอร์ลิน
PSI - Bak เก็บถาวร 2012-07-16 ที่ เวย์แบ็กแมชชีน ศึกษาเฉพาะแม่เหล็กไฟฟ้าชีวภาพในมนุษย์
Ragnar Granit Institute
โมเมนต์

สำหรับเพลงของอายูมิ ฮามาซากิ ดูที่ โมเมนตส์ (เพลงอายูมิ ฮามาซากิ)
ในทางฟิสิกส์ คำว่า โมเมนต์ (อังกฤษ: moment) อาจหมายถึงหลายแนวคิดที่แตกต่างกันดังนี้
โมเมนต์ของแรง (moment of force) หรือเรียกเพียง โมเมนต์ คือแนวโน้มของแรงที่ทำให้วัตถุหนึ่งบิดหรือหมุนไป เป็นแนวคิดพื้นฐานสำคัญในวิศวกรรมศาสตร์และฟิสิกส์ (กลศาสตร์และวิศวกรรมโยธา ให้ความหมายคำว่า "โมเมนต์" กับ "แรงบิด/ทอร์ก" ต่างกัน ในขณะที่ฟิสิกส์ถือว่าเหมือนกัน)
แขนโมเมนต์ (moment arm) คือปริมาณชนิดหนึ่งที่ใช้คำนวณโมเมนต์ของแรง ดูที่บทความ แรงบิด (torque)
หลักการของโมเมนต์ (the principle of moment) คือทฤษฎีบทเกี่ยวกับโมเมนต์ของแรง ดูที่บทความ แรงบิด
โมเมนต์แท้ (pure moment) คือโมเมนต์ของแรงชนิดพิเศษอย่างหนึ่ง ดูที่บทความ แรงคู่ควบ (couple)
โมเมนต์ของเวกเตอร์ (moment of vector) คือนัยทั่วไปของแนวคิดโมเมนต์ของแรง โมเมนต์ M ของเวกเตอร์ B รอบจุด A หาได้จาก
โมเมนต์ความเฉื่อย (moment of inertia) คือแนวคิดของการเคลื่อนที่แบบหมุนที่คล้ายกัน แต่แสดงในมุมมองของมวล
โมเมนตัมเชิงมุม (angular momentum) คือแนวคิดเชิงการหมุนของโมเมนตัม (ในอดีตโมเมนตัมเชิงมุมเคยเรียกว่า "โมเมนต์ของโมเมนตัม")
โมเมนต์แม่เหล็ก (magnetic moment) คือโมเมนต์ขั้วคู่ (dipole) ใช้วัดความเข้มข้นและทิศทางของแหล่งแม่เหล็ก
โมเช คาเชอร์

| โมเช คาเชอร์   Moshe Kasher |
| --- | --- |
เกิด:  (1979-07-06) 6 กรกฎาคม ค.ศ. 1979 (45 ปี) Queens, New York
สื่อ: Stand-up, โทรทัศน์, webcast
สัญชาติ: สหรัฐอเมริกา
ปีที่แสดง: ค.ศ. 2001 – ปัจจุบัน
ประเภท: Observational comedy, black comedy, surreal humor
เนื้อหา: Everyday life, self-deprecation, religion
เว็บไซต์: www.moshekasher.com
โมเช คาเชอร์ (อังกฤษ: Moshe Kasher; เกิด 6 กรกฎาคม ค.ศ. 1979) เป็นนักแสดงตลกหน้าเวทีชาวสหรัฐอเมริกา นักเขียน นักแสดงในลอสแองเจลิส ผลงานที่มีชื่อเสียงของเขาในปี ค.ศ. 2012 ได้แก่ Kasher in the Rye: The True Tale of a White Boy from Oakland Who Became a Drug Addict, Criminal, Mental Patient, and Then Turned 16.
นอกจากนี้ในปี ค.ศ. 2009 เพลง "Best New Comic" และอัลบั้มเพลงตลก Everyone You Know Is Going to Die, and Then You Are! ติด 1 ใน 20 อันดับของ iTunes ในปีเดียวกันอีกด้วย
แหล่งข้อมูลอื่น

Official website
Moshe Kasher ที่อินเทอร์เน็ตมูวีเดตาเบส
The Champs Podcast
Hound Tall Discussion Series Podcast เก็บถาวร 2014-10-17 ที่ เวย์แบ็กแมชชีน
โมเสก (เว็บเบราว์เซอร์)

โมเสก (อังกฤษ: Mosaic) เป็นเว็บเบราว์เซอร์ และโพรโทคอล สำหรับ FTP Usenet และ Gopher คิดค้นขึ้นโดยนักวิจัยจากศูนย์วิจัยที่ มหาวิทยาลัยอิลลินอยส์ เออร์แบนา-แชมเปญจน์ โดยโมเสกเป็นเว็บเบราว์เซอร์ลักษณะกราฟิกส์ที่เป็นที่นิยมตัวแรกของโลก ซึ่งยังคงเป็นต้นแบบของเว็บเบราว์เซอร์ในปัจจุบัน
โมเลกุล

โครงสร้างสามมิติ (ซ้ายและกลาง) และโครงสร้างสองมิติ (ขวา) ของโมเลกุลเทอร์พีนอย
โมเลกุล (พันธุกรรมเคมี; อังกฤษ: molecule) เป็นส่วนที่เล็กที่สุดของสสารซึ่งสามารถดำรงอยู่ได้ตามลำพังและยังคงความเป็นสารดังกล่าวไว้ได้ โมเลกุลประกอบด้วยอะตอมของธาตุมาเกิดพันธะเคมีกันกลายเป็นสารประกอบชนิดต่าง ๆ ใน 1 โมเลกุล อาจจะประกอบด้วยอะตอมของธาตุทางเคมีตัวเดียว เช่น ออกซิเจน (O2) หรืออาจจะมีหลายธาตุก็ได้ เช่น น้ำ (H2O) ซึ่งเป็นการประกอบร่วมกันของไฮโดรเจน 2 อะตอมกับออกซิเจน 1 อะตอม
หากโมเลกุลหลายโมเลกุลมาเกิดพันธะเคมีต่อกัน ก็จะทำให้เกิดสสารขนาดใหญ่ขึ้นมาได้ เช่น (H2O) รวมกันหลายโมเลกุล จะเป็นน้ำ
| ด ค กองค์ประกอบของสสาร |
| --- | --- |
 วัตถุ > โมเลกุล > อะตอม > อนุภาคที่เล็กกว่าอะตอม (อนุภาคคอมโพสิท  อนุภาคมูลฐาน)
โมเลคิวลาร์แกสโตรโนมี

ศาสตร์แห่งอาหารการกินเชิงโมเลกุลศึกษาว่าอุณหภูมิในการปรุงอาหารมีผลต่อไข่ ความหนืด และความตึงผิวของมันอย่างไร และยังศึกษาวิธีการต่าง ๆ ในการเติมอากาศเข้าไป
การขึ้นรูปน้ำผลไม้และของเหลวอื่น ๆ ให้เป็นทรงกลม คือเทคนิคอย่างหนึ่งของศาสตร์แห่งอาหารการกินเชิงโมเลกุล
ศาสตร์แห่งอาหารการกินเชิงโมเลกุล หรือบางครั้งนิยมเรียกทับศัพท์ โมเลคิวลาร์แกสโตรโนมี หรือ  โมเลกูลาร์ แกสทรอโนมี (อังกฤษ: molecular gastronomy) เป็นสาขาย่อยของวิทยาศาสตร์การอาหารที่มุ่งค้นคว้าวิจัยการเปลี่ยนแปลงทางฟิสิกส์และทางเคมีของส่วนผสมที่เกิดขึ้นระหว่างการทำอาหาร แผนงานของศาสตร์นี้ประกอบไปด้วยสามด้านเนื่องจากการทำอาหารได้รับการยอมรับว่ามีองค์ประกอบสามส่วน ได้แก่ สังคม ศิลปะ และเทคนิค อาหารเชิงโมเลกุลเป็นรูปแบบการทำอาหารสมัยใหม่อย่างหนึ่ง และใช้ประโยชน์จากนวัตกรรมทางเทคนิคมากมายจากวิทยาศาสตร์แขนงต่าง ๆ
ศัพท์ Molecular and Physical Gastronomy ("ศาสตร์แห่งอาหารการกินเชิงโมเลกุลและเชิงฟิสิกส์") ได้รับการบัญญัติขึ้นใน พ.ศ. 2531 โดยนิโคลัส เคอร์ตี นักฟิสิกส์จากมหาวิทยาลัยออกซฟอร์ด และแอร์เว ติส นักเคมีจากสถาบันวิจัยการเกษตรแห่งชาติฝรั่งเศส  ศัพท์นี้แต่เดิมบัญญัติขึ้นเพื่อใช้หมายถึงการวิจัยทางวิทยาศาสตร์ของการทำอาหารเท่านั้น แต่ต่อมาหลายคนได้นำไปใช้เรียกวิธีการปรุงอาหารหรืออธิบายรูปแบบของอาหารโดยตรง อย่างไรก็ตาม หัวหน้าคนครัวบางคนที่เกี่ยวข้องกับศาสตร์นี้ก็ปฏิเสธการใช้ศัพท์ดังกล่าว เช่น ฟาร์รัน อาดริอา หัวหน้าคนครัวชาวกาตาลา ไม่ชอบศัพท์ molecular gastronomy และพอใจที่จะใช้ศัพท์ deconstructivist ("แยกส่วนแล้วประกอบขึ้นใหม่") เพื่ออธิบายรูปแบบการทำอาหารของเขามากกว่า
แมร์แซนทวิสเตอร์

แมร์แซน ทวิสเตอร์ (อังกฤษ: Mersenne twister) เป็นขั้นตอนวิธีหนึ่งของตัวสร้างเลขสุ่มเทียม (pseudorandom number generator) ถูกพัฒนาขึ้นในปี 1997 โดยมาโคโตะ มัตซูโมโตะ (Makoto Matsumoto) และทาคูจิ นิชิมูระ (Takuji Nishimura) มีพื้นฐานมาจากความสัมพันธ์เวียนเกิดเชิงเส้นของเมทริกซ์ (Matrix linear recurrence)  ของฟิลด์เลขฐานสอง F2 (binary field) ขั้นตอนวิธีเมอแซนน์ ทวิสเตอร์นี้สามารถหาตัวเลขเชิงสุ่มเทียม (pseudorandom numbers) ได้อย่างรวดเร็วและมีประสิทธิภาพ โดยได้รับการออกแบบมาโดยเฉพาะเพื่อแก้ไขข้อบกพร่องหลายอย่างที่พบในขั้นตอนวิธีเก่า
ชื่อแมร์แซน ทวิสเตอร์ นั้นมาจากช่วงของเลขที่จะสุ่มซึ่งเลือกมาจาก จำนวนเฉพาะแมร์แซน (Mersenne prime) มีแมร์แซน ทวิสเตอร์อย่างน้อย 2 แบบ ที่ใช้กันอย่างแพร่หลาย แตกต่างกันที่ขนาดของจำนวนเฉพาะแมร์แซนที่ใช้เท่านั้น แมร์แซน ทวิสเตอร์แบบที่ใหม่กว่าและนิยมใช้มากกว่าคือแมร์แซน ทวิสเตอร์ MT19937 มีขนาด 32 บิตเวิร์ด นอกจากนี้ยังมี MT19937-64 ซึ่งเป็นแมร์แซน  ทวิสเตอร์อีกรูปแบบหนึ่งซึ่งมีความยาวขนาด 64 บิตเวิร์ด สำหรับการหาลำดับที่แตกต่างออกไป
แมร์แซน ทวิสเตอร์สำหรับจำนวนเฉพาะแมร์แซนขนาด k บิตเวิร์ดหาตัวเลขแบบเชิงสุ่มได้ในรูปแบบใกล้เคียงกับการกระจายอย่างสม่ำเสมอ (Uniform distribution) ในช่วง 0 ถึง 2k -1 ([0,2k -1])
การประยุกต์ใช้

ขั้นตอนวิธีในรูปแบบพื้นฐานนั้นไม่เหมาะสมในการใช้ในวิทยาการเข้ารหัสลับ (ไม่เหมือนกับ Blum Blum Shub) จากการสังเกตตัวเลขซ้ำๆจำนวนหนึ่ง (624 ในกรณีของ MT19937) สามารถทำให้สามารถคาดเดาตัวเลขซ้ำๆเหล่านี้ในอนาคตได้ มาโคโตะ มัตซูโมโตะอ้างว่าการเข้ารหัสลับโดยอาศัยแมร์แซน ทวิสเตอร์นั้นมีความเร็ว 1.5 ถึง 2 เท่าของมาตรฐานการเข้ารหัสขั้นสูง (Advanced Encryption Standard) ใน counter mode
อีกหนึ่งปัญหาคือเวลาที่นานในการแปลงสถานะเริ่มต้นที่ไม่ใช่แบบเชิงสุ่ม(เช่นกรณีที่มี 0 หลายตัว) ให้เป็นผลลัพธ์ที่ผ่านการตรวจสอบความสุ่ม (Randomness tests) ขั้นตอนวิธีการสร้างเลขฟิโบนัชชีแบบล้าหลัง (Lagged Fibonacci generator) หรือขั้นตอนวิธีการสร้างความสอดคล้องกันแบบเชิงเส้น (Linear congruential generator) มักจะถูกใช้ในการทำให้แมร์แซน ทวิสเตอร์นั้นมีค่าเริ่มต้นแบบสุ่ม
สำหรับหลายๆโปรแกรมประยุกต์ การใช้งานแมร์แซน  ทวิสเตอร์มักจะเป็นตัวเลือกที่ดีตัวเลือกหนึ่งในการเลือกใช้ขั้นตอนวิธีสำหรับการสร้างตัวเลขเชิงสุ่ม
แมร์แซน  ทวิสเตอร์นั้นถูกออกแบบมาโดยใช้หลักการของขั้นตอนวิธีแบบมอนติคาร์โล (Monte Carlo method) และแบบจำลองทางสถิติอื่นๆเป็นพื้นฐาน เพราะว่านักวิจัยนั้นต้องการตัวเลขที่มีคุณภาพสูง แต่ก็ต้องการประโยชน์จากความเร็วและความสามารถในการนำไปใช้ที่อื่นได้โดยข้อมูลไม่เสียหายและสามารถใช้ได้กับทุกๆที่ด้วย
ข้อได้เปรียบ

แมร์แซน  ทวิสเตอร์ที่มีการนิยมใช้กันมาก หรือ MT19937 ซึ่งสร้างลำดับของเลขจำนวนเต็มขนาด 32 บิต มีคุณสมบัติดังต่อไปนี้
MT19937 มีช่วงที่กว้างมาก (219937 − 1) ถึงแม้ว่าช่วงที่กว้างนี้จะไม่สามารถรับประกันคุณภาพของขั้นตอนวิธีสำหรับการสร้างตัวเลขเชิงสุ่ม แต่ช่วงที่แคบ (เช่น 232 ซึ่งใช้มากในซอฟต์แวร์) อาจเป็นปัญหาได้
MT19937 การกระจาย k (k-distributed) แบบ 32 บิต นั้นมีความแม่นยำทุกๆช่วง 1 ≤ k ≤ 623
MT19937 ผ่านหลายๆการทดสอบสำหรับความสุ่มทางสถิติ รวมถึงการทดสอบ Diehard tests แต่ไม่ได้ผ่านการทดสอบมั้งหมด
การกระจาย k

ลำดับของตัวเลขเชิงสุ่ม xi ของเลขจำนวนเต็มขนาด w บิต ช่วงกว้าง P จะถูกนิยามว่าเป็นการกระจาย k (k-distributed) ที่มีความแม่นยำได้ v บิต เมื่อต่อไปนี้เป็นจริง
ให้  truncv(x) เป็นตัวเลขที่ถูกสร้างมาจาก v บิตแรกของ x และพิจารณาช่วงกว้าง P ของเวกเตอร์ขนาด kv บิต
จากนั้นการจัดหมู่ที่เป็นไปได้ทั้งหมด 2kv รูปแบบ จะเกิดขึ้นเป็นจำนวนครั้งที่เท่ากันในช่วงเวลาหนึ่งๆ ยกเว้นแต่การจัดหมู่ที่เป็น 0 ทั้งหมดซึ่งมีโอกาสเกิดขึ้นน้อยมาก
ทางเลือก

ขั้นตอนวิธีแมร์แซน  ทวิสเตอร์ได้รับการวิพากษ์วิจารณ์ในด้านวิทยาการคอมพิวเตอร์ โดยเฉพาะจากจอร์จ มาร์ซากิลา (George Marsaglia) ว่าถึงแม้จะดีในการหาตัวเลขเชิงสุ่มแต่ว่าซับซ้อนในการนำไปใช้งานจริง Marsaglia ได้ยกตัวอย่างของขั้นตอนวิธีสำหรับการหาตัวเลขเชิงสุ่มที่มีความซับซ้อนน้อยกว่าแต่มีช่วงการพิจารณาที่กว้างกว่า ตัวอย่างเช่นขั้นตอนวิธีคูณแบบมีตัวทด (Multiply-with-carry) ซึ่งมีช่วงกว้าง 1033000 ซึ่งเร็วกว่าและมีอัตราการสุ่มเทียบเท่าหรือดีกว่า
อีกหนึ่งประเด็นคือแมร์แซน  ทวิสเตอร์ นั้นละเอียดอ่อนมากโดยเฉพาะกับการตั้งค่าเริ่มต้นที่ไม่ดี และแมร์แซน  ทวิสเตอร์ยังใช้เวลานานในการแก้ไขจากสถานะเริ่มต้นที่มี 0 มากเกินไปให้อยู่ในสถานะที่มีการสุ่มในเกณฑ์ที่ต้องการ ทางเลือกที่ดีกว่าในการแก้ปัญหานี้ได้แก่ WELL(Well equidistributed long-period linear) ซึ่งสามารถแก้ไขปัญหาสถานะเริ่มต้นที่มี 0 มากเกินไปนี้ได้อย่างรวดเร็ว โดยมีประสิทธิภาพที่เท่ากันหรือดีกว่าและมีอัตราการสุ่มที่เท่ากัน
รหัสเทียม

รหัสเทียมต่อไปนี้ถูกสร้างมาจากการกระจายแบบปกติ (uniformly distributed) ของเลขจำนวนเต็ม 32 บิตในช่วง [0, 232 − 1] ด้วย MT19937
// สร้างอาเรย์ขนาด 624 ช่องสำหรับเก็บสถานะของตัวสร้าง
int[0..623] MT
int index = 0

// กำหนดค่าเริ่มต้นของตัวสร้างจากค่าของ seed
function initialize_generator(int seed) {
    MT[0] := seed
    for i from 1 to 623 { //วงวนที่เริ่มตั้งแต่ช่องที่ 1 ของอาเรย์จนถึงช่องสุดท้าย
        MT[i] := 32 บิตสุดท้ายของ (1812433253 * (MT[i-1] xor (ชิฟท์ขวา MT[i-1] ไป 30 บิต)) + i) // 0x6c078965
    }
}

// นำตัวเลขเชิงสุ่มเทียมแบบลดลำดับที่ขึ้นกับค่าดัชนี th ที่ได้ไปใช้
// เรียกใช้ฟังก์ชัน generate_numbers() สำหรับเลขทุกๆ 624 จำนวน
function extract_number() {
    if index == 0 {
        generate_numbers()
    }

    int y := MT[index]
    y := y xor (ชิฟท์ขวา y ไป 11 บิต)
    y := y xor (ชิฟท์ซ้าย y ไป 7 บิต แล้ว and กับ 2636928640) // 0x9d2c5680
    y := y xor (ชิฟท์ซ้าย y ไป 15 บิต แล้ว and กับ 4022730752) // 0xefc60000
    y := y xor (ชิฟท์ขวา y ไป 18 บิต)
    index := (index + 1) mod 624
    return y
}

// สร้างอาเรย์สำหรับเก็บเลขที่ไม่ได้ลดลำดับลงขนาด 624 ช่อง
function generate_numbers() {
    for i from 0 to 623 {
        int y := บิตที่ 32 ของ (MT[i]) + 31 บิตสุดท้ายของ (MT[(i+1) mod 624])
        MT[i] := MT[(i + 397) mod 624] xor (ชิฟท์ขวา y ไป 1 บิต)
        if (y mod 2) != 0 { // y เป็นเลขคี่
            MT[i] := MT[i] xor (2567483615) // 0x9908b0df
        }
    }
}
SFMT

SFMT หรือ แมร์แซน ทวิสเตอร์แบบเร็วที่เน้นกับการใช้ใน SIMD (Single instruction, multiple data : หนึ่งคำสั่งต่อหลายข้อมูล) เป็นแมร์แซน ทวิสเตอร์อีกรูปแบบหนึ่งที่ถูกออกแบบมาเมื่อปี 2006 เพื่อให้สามารถทำงานได้รวดเร็วเมื่อรันบน SIMD ขนาด 128 บิต  โดยมีคุณสมบัติดังนี้
เร็วกว่าแมร์แซน ทวิสเตอร์ประมาณ 2 เท่า
มีคุณสมบัติการกระจายที่มีความถี่ในการเกิดเท่ากัน(Equidistribution) ของความแม่นยำขนาด v บิตที่ดีกว่า MT แต่แย่กว่า WELL ("Well Equidistributed Long-period Linear")
สามารถแก้ปัญหาการที่มีจำนวน 0 มากเกินไปในสถานะเริ่มต้นได้เร็วกว่า MT แต่ช้ากว่า WELL
สามารถรองรับช่วงของเลขได้ตั้งแต่ 2607 ถึง 2216091-1
อินเทล SSE2 และ PowerPC AltiVec นั้นได้รับการสนับสนุนจาก SFMT นอกจากนี้ SFMT ยังถูกใช้สำหรับอุตสาหกรรมเกม เช่น โปรเซสเซอร์ Cell BE สำหรับเครื่องเล่นเกมเพลย์สเตชัน 3
การนำไปใช้งานในภาษาต่างๆ

Pascal/FreePascal/Delphi เก็บถาวร 2012-02-04 ที่ เวย์แบ็กแมชชีน
Java
The GNU Scientific Library (GSL)
R language
C++0x
C++
C และ C++
C++ เก็บถาวร 2011-10-26 ที่ เวย์แบ็กแมชชีน
C++ เก็บถาวร 2013-03-18 ที่ เวย์แบ็กแมชชีน
C++
Excel addin
Microsoft Excel
Visual Basic
REALbasic
Lisp เก็บถาวร 2010-02-10 ที่ เวย์แบ็กแมชชีน
Euphoria เก็บถาวร 2011-07-15 ที่ เวย์แบ็กแมชชีน
C# เก็บถาวร 2012-01-09 ที่ เวย์แบ็กแมชชีน
F#
Ada เก็บถาวร 2010-05-08 ที่ เวย์แบ็กแมชชีน
Fortran 95
Lua
Mitrion-C เก็บถาวร 2011-10-01 ที่ เวย์แบ็กแมชชีน
Clean
Linoleum
Perl
Haskell เก็บถาวร 2010-05-20 ที่ เวย์แบ็กแมชชีน
Haskell
Standard ML เก็บถาวร 2008-09-27 ที่ เวย์แบ็กแมชชีน
C++ Sony Cell Broadband Engine เก็บถาวร 2008-12-25 ที่ เวย์แบ็กแมชชีน
ActionScript 1
ActionScript 3.0
Clojure
ABAP
Erlang
SIMUL8 เก็บถาวร 2012-01-28 ที่ เวย์แบ็กแมชชีน
Scala
แมร์แซน ทวิสเตอร์ยังถูกใช้ใน gLib และไลบารี่พื้นฐานของ [en.wikipedia.org/wiki/PHP PHP], Python และ Ruby
แหล่งข้อมูลอื่น

The academic paper for MT, and related articles by Makoto Matsumoto
Mersenne Twister home page, with codes in C, Fortran, Java, Lisp and some other languages
SIMD-oriented Fast Mersenne Twister (SFMT)
โมเดิร์นมาเวิลส์

โมเดิร์นมาเวิลส์ (อังกฤษ: Modern Marvels) ซึ่งมีความหมายว่า สิ่งอัศจรรย์สมัยใหม่ เป็น รายการทีวีรายสัปดาห์ ออกอากาศทาง ช่อง "เดอะฮิสทรีแชนแนล" (อังกฤษ: The History Channel)
นำเสนอ สาระเกี่ยวกับ เทคโนโลยีต่างๆ การนำไปใช้งาน รวมถึงที่มาของเทคโนโลยีนั้นๆ
เริ่มออกอากาศครั้งแรกวันที่ 1 มกราคม พ.ศ. 2538 
รายการ ถูกสร้างขึ้นมากว่า 400 ตอนครอมคลุมเรื่องต่างๆ ทาง วิทยาศาสตร์ เทคโนโลยี และ เครื่องยนต์กลไก
แหล่งข้อมูลอื่น

รายการโมเดิร์นมาเวิลส์ ทาง เดอะฮิสทรีแชนแนล (อังกฤษ)
โมเช วัลลัก

| ด็อกเตอร์ โมเช วัลลัก |
| --- | --- |
โมริทซ์ วัลลัก
โมเช วัลลัก (ผู้ที่ยืนในภาพ)
เกิด: 28 ธันวาคม ค.ศ. 1866 โคโลญ เยอรมัน
เสียชีวิต: 8 เมษายน ค.ศ. 1957(1957-04-08) (90 ปี) เยรูซาเล็ม อิสราเอล
สุสาน: Shaare Zedek Cemetery, เยรูซาเล็ม
สัญชาติ: เยอรมัน
ปีปฏิบัติงาน: ค.ศ. 1891-1947
มีชื่อเสียงจาก: ก่อตั้งและเป็นผู้ดูแลโรงพยาบาล Shaare Zedek ในเยรูซาเล็ม
ผู้สืบตำแหน่ง: Dr. Falk Schlesinger
บิดามารดา: Joseph Wallach Marianne Levy
โมเช โมริทซ์ วัลลัก (อังกฤษ: Moshe (Moritz) Wallach; 28 ธันวาคม ค.ศ. 1866 - 8 เมษายน ค.ศ. 1957) เป็นแพทย์ชาวเยอรมันเชื้อสายยิวและเป็นผู้บุกเบิกการแพทย์ในกรุงเยรูซาเล็ม เขาเป็นผู้ก่อตั้งโรงพยาบาล Shaarei Zedek บนถนนจาฟฟาโดยเป็นผู้ดูแลอยู่ 45 ปี และแนะนำยาที่ทันสมัยเพื่อพลเมืองยากจนและรับผู้ป่วยของทุกศาสนารวมถึงให้การรักษาพยาบาลฟรีสำหรับผู้ยากไร้อีกด้วย ทำให้มีคนเรียกโรงพยาบาลแห่งนี้ว่า "โรงพยาบาลของวัลลัก" (Wallach's Hospital) เมื่อเขาเสียชีวิตลงร่างของเขาจึงถูกฝังอยู่ในสุสานขนาดเล็กใกล้โรงพยาบาลที่เขารัก
แหล่งข้อมูลอื่น

Rossoff, Dovid (2005). קדושים אשר בארץ: קברי צדיקים בירושלים ובני ברק [The Holy Ones in the Earth: Graves of Tzaddikim in Jerusalem and Bnei Brak] (ภาษาฮิบรู). Jerusalem: Machon Otzar HaTorah.
Rossoff, Dovid (2001). Where Heaven Touches Earth: Jewish Life in Jerusalem from Medieval Times to the Present. Feldheim Publishers. ISBN 0873068793.
Photos: Meeting of Jerusalem municipality with Dr. Moshe Wallach, Shaare Zedek's First Director and Chief Medical Officer, and Isaac Herzog, Chief Rabbi of Israel, 1952 เก็บถาวร 2016-03-04 ที่ เวย์แบ็กแมชชีน
โมลิบดีนัม

Chemical element, symbol Mo and atomic number
โมลิบดีนัม (อังกฤษ: Molybdenum) คือธาตุที่มีหมายเลขอะตอม 42 และสัญลักษณ์คือ Mo โมลิบดีนัมเป็นโลหะทรานซิชัน มีสีเทามันวาวมีเนื้อแข็งมาก อยู่กลุ่มของธาตุที่มีจุดหลอมเหลวสูงที่สุด
ประโยชน์

เมื่อผสมโมลิบดีนัมลงในเหล็ก จะทำให้ความแข็งเพิ่มขึ้น
โมลิบดีนัมเป็นธาตุอาหารที่สำคัญของพืชและสิ่งมีชีวิตและพบในเอ็นไซม์แซนทินออกซิเดส (xanthine oxidase) และเอนไซม์อื่น ๆ
โมลิบดีนัมไดซัลไฟด์ใช้เป็นน้ำมันหล่อลื่น
↑  "Standard Atomic Weights: Molybdenum". CIAAW. 2013.
↑  "Molybdenum: molybdenum(I) fluoride compound data". OpenMOPAC.net. สืบค้นเมื่อ 2007-12-10.
↑  Lindemann, A.; Blumm, J. (2009). Measurement of the Thermophysical Properties of Pure Molybdenum. Vol. 3. 17th Plansee Seminar.
↑  Lide, D. R., บ.ก. (2005). "Magnetic susceptibility of the elements and inorganic compounds". CRC Handbook of Chemistry and Physics (PDF) (86th ed.). Boca Raton (FL): CRC Press. ISBN 0-8493-0486-5. คลังข้อมูลเก่าเก็บจากแหล่งเดิมเมื่อ 2011-03-03. สืบค้นเมื่อ 2022-10-17.{{cite book}}:  CS1 maint: bot: original URL status unknown (ลิงก์)
↑  Weast, Robert (1984). CRC, Handbook of Chemistry and Physics. Boca Raton, Florida: Chemical Rubber Company Publishing. pp. E110. ISBN 0-8493-0464-4.
โมเสส ฮามอน

| โมเสส ฮามอน Moses Hamon |
| --- | --- |
เกิด: ราว ค.ศ. 1490
เสียชีวิต: ค.ศ. 1567
สัญชาติ: ชาวยิว
อาชีพ: แพทย์
ตำแหน่ง: นายแพทย์ในสุลต่านสุลัยมานมหาราช
แพทย์ชาวยิว
โมเสส ฮามอน (อังกฤษ: Moses Hamon) (ราว ค.ศ. 1490 - (ค.ศ. 1567) โมเสส ฮามอนชาวยิวเกิดในสเปนเป็นบุตรของโจเซฟ ฮามอน โมเสสย้ายไปคอนสแตนติโนเปิลกับบิดาและในที่สุดก็ได้เป็นนายแพทย์ประจำพระองค์ของสุลต่านสุลัยมานมหาราช และได้ติดตามพระองค์ไปทุกสมรภูมิและกลายเป็นคนโปรดเพราะความรู้ความสามารถ
ฮามอนเป็นนักภาษาศาสตร์ผู้มีความสามารถในภาษาอาหรับ ภาษาตุรกี และภาษาเปอร์เซีย และเป็นผู้อุปถัมภ์การศึกษาเกี่ยวกับยิว ฮามอนมีงานเขียนในภาษาฮิบรูในคอนสแตนติโนเปิลในปี ค.ศ. 1515 และปี ค.ศ.  1516 และสร้างสถานศึกษาด้วยเงินทุนของตนเองในอิสตันบุล
โมหัน กปูร

| โมหัน กปูร |
| --- | --- |
กปูร เมื่อ พ.ศ. 2554
เกิด:  (1965-10-27) 27 ตุลาคม ค.ศ. 1965 (59 ปี) อินเดีย
อาชีพ: นักแสดง, นักพากย์เสียง, พิธีกรโทรทัศน์
โมหัน กปูร (อังกฤษ: Mohan Kapoor; เกิด 27 ตุลาคม พ.ศ. 2508) เป็นนักแสดงชาวอินเดียที่คุ้นเคยในวงการภาพยนตร์และโทรทัศน์ของอินเดีย โมฮันมีชื่อเสียงในฐานะพิธีกรเอเชียใต้คนแรกของรายการต้นฉบับของเอเชียใต้รายการแรกที่ผลิตโดยเครือข่ายดาวเทียม (Zee TV), Saanp Seedi (Snakes & Ladders) Saanp Seedi เป็นละครโทรทัศน์เรื่องแรกและเรื่องเดียวที่เปิดตัวทางดาวเทียมในเอเชียแปซิฟิกตั้งแต่ปี ค.ศ. 1992 - 1994 ซึ่งรวมถึงปากีสถาน เนปาล และศรีลังกา Saanp Seedi ได้รับคำชื่นชมอย่างดีที่สุดว่าเป็นเกมผสมผสาน รายการวาไรตี้ และทอล์คโชว์ที่นำแสดงโดยกปูร พร้อมแขกรับเชิญที่มีชื่อเสียงอยู่เป็นประจำ ความสำเร็จทางโทรทัศน์ของเขานำไปสู่การครอสโอเวอร์ในอุตสาหกรรมภาพยนตร์ของอินเดีย บทบาทแรกของเขาคือการเป็นศัตรูตัวเอกในเรื่อง Beqabu (1996) ซึ่งในที่สุดก็นำไปสู่อาชีพการแสดงที่ปรากฏในภาพยนตร์และละครโทรทัศน์กว่า 60 เรื่อง โมฮันเป็นที่รู้จักจากฉากที่เขาขโมยซีนในภาพยนตร์อินเดีย เช่น ในภาพยนตร์ฮิตเรื่อง บอดีการ์ด ร่วมกับซัลมาน ข่าน เขามักจะเล่นเป็นคนดีกลายเป็นคนเลว "ศัตรูที่น่าประหลาดใจ" เช่นบทบาทของเขาในภาพยนตร์มัลติเพล็กซ์ของดิสนีย์+ ฮอตสตาร์เรื่อง ซาดัก 2 (2020) และการเสนอชื่อเข้าชิงรางวัลของเขาในละครชุดรีเมคภาษาฮินดีของอิสราเอลสำหรับดิสนีย์+ ฮอตสตาร์เรื่อง โฮสต์เทจ (2019- 2563)
คาปูร์ยังเป็นที่รู้จักจากการพากย์เสียงสื่อต่างประเทศ ซึ่งเขาเป็นที่รู้จักในนามเสียงปัวโรต์ในบทดัดแปลงของเคนเนธ บรานาห์ ซึ่งเป็นเสียงอย่างเป็นทางการของดเวย์น จอห์นสัน และ ดร. สเตรนจ์ ที่แสดงโดยนักแสดงเบเนดิกต์ คัมเบอร์แบตช์ เขาพูดภาษาอังกฤษ ปัญจาบ และฮินดี
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ
โมเด็ม

โมเด็ม (อังกฤษ: modem ย่อมาจากคำว่า modulate and demodulate) เป็นอุปกรณ์ที่ทำหน้าที่กล้ำสัญญาณ หรือปรับเปลี่ยนลักษณะสมบัติอย่างใดอย่างหนึ่งหรือหลายๆอย่างของรูปสัญญาณคลื่นพาห์(สัญญาณที่เป็นตัวขนส่งความถี่สูง)ด้วยสัญญาณข้อมูลที่จะถูกส่งผ่าน เช่น กระแสบิตดิจิทัล(อังกฤษ: digital bit stream)หรือสัญญาณเสียงอนาล็อก การกล้ำสัญญาณรูปคลื่นไซน์จะแปลงสัญญาณข้อความ baseband เป็นสัญญาณ passband และแปลงกลับในทิศทางตรงข้าม จุดประสงค์ของโมเด็มคือการสร้างสัญญาณที่ง่ายต่อการส่งข้อมูล และง่ายต่อการประมวลผล
อุปกรณ์หลายชนิดสามารถถือว่าเป็นโมเด็มได้ แต่โมเด็มประเภทที่แพร่หลายที่สุดคือโมเด็มที่แปลงสัญญาณแอนะล็อกให้เป็นสัญญาณดิจิทัลและสัญญาณดิจิทัลให้เป็นสัญญาณแอนะล็อก ซึ่งใช้ในการสื่อสารโทรคมนาคมหรือเครือข่ายคอมพิวเตอร์ เช่นเปลี่ยนสัญญาณดิจิทัลจากคอมพิวเตอร์แม่ข่ายให้เป็นสัญญาณเสียงที่ส่งผ่านในสายโทรศัพท์แบบดั้งเดิม และทำหน้าที่แปลงสัญญาณเสียงกลับมาเป็นข้อมูลดิจิทัลในอีกด้านหนึ่งของผู้รับสัญญาณลูกข่ายหรือส่งจากลูกข่ายกลับไปยังแม่ข่าย
ปัจจุบันมีโมเด็มชนิดต่างๆ เพิ่มขึ้นอีกมากมาย เช่น เคเบิลโมเด็ม, ADSL โมเด็ม, โมเด็มที่ใช้รับสัญญาณไมโครเวฟ เป็นต้น